Nr. L 5/12 De Europæiske Fællesskabers Tidende 7. 1. 84 KOMMISSIONENS FORORDNING (EØF) Nr. 42/84 af 6. januar 1984 om ændring af forordning (EØF) nr. 1569/77 om fastsættelse af fremgangsmåden ved og betingelserne for interventionsorganernes overtagelse af korn KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning (EØF) nr. 2727/75 af 29. oktober 1975 om den fælles markeds- ordning for korn(!), senest ændret ved forordning (EØF) nr. 1451/82 (?), særlig artikel 7, stk. 5, og ud fra følgende betragtninger : I artikel 3, stk. 4, i Kommissionens forordning (EØF) nr. 1569/77 af 11. juli 1977 (?), senest ændret ved forordning (EØF) nr. 1912/82 (%), fastsættes det, at beta- ling for varer solgt til intervention sker så hurtigt som muligt efter overtagelsen ; anvendelsen af denne bestemmelse har ført til forskellig praksis i medlems- staterne og har, i visse tilfælde gjort det særlig attrak- tivt at afsætte til intervention ; med henblik på en korrekt forvaltning af markedet bør denne bestem- melse derfor ændres således, at betaling sker efter udløbet af en bestemt frist ; Forvaltningskomiteen for Korn har ikke afgivet udta- lelse inden for den af formanden fastsatte frist — UDSTEDT FØLGENDE FORORDNING : Artikel 1 Artikel 3, stk. 4, i forordning (EØF) nr. 1569/77 affattes således : »4. Betaling sker på mellem den 120. og 140. dag efter overtagelsen«. Artikel 2 Denne forordning træder i kraft på dagen for offentlig- gørelsen i De Europæiske Fællesskabers Tidende. Den gælder for betaling af produkter, som fra og med ikrafttrædelsesdatoen tilbydes til intervention. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 6. januar 1984. På Kommissionens vegne Gaston THORN Formand () EFT nr. L 281 af 1. 11. 1975, s. 1. (?) EFT nr. L 164 af 14. 6. 1982, s. 1. ) EFT nr. L 174 af 14. 7. 1977, s. 15. (1) EFT nr. L 208 af 16. 7. 1982, s. 50.